এ বছর ঢাকা আন্তর্জাতিক সাহিত্য উৎসবে যোগ দিতে আসা অভিনেত্রী মনীষা কৈরালা বলিউডের একসময়ের জনপ্রিয় মুখ। বহু ব্যবসাসফল ছবির নায়িকা তিনি। এরই মধ্যে ক্যানসারের সঙ্গে লড়াই করে ফিরেছেন। সেই অভিজ্ঞতা নিয়েই উৎসবের দ্বিতীয় দিন আগামী শুক্রবার বেলা সোয়া ১১টায় ‘ব্রেকিং ব্যাড’ অধিবেশনে কথা বলবেন তিনি। বাংলা একাডেমির আবদুল করিম সাহিত্যবিশারদ মিলনায়তনের এ অধিবেশনে তার সঙ্গে আরো থাকবেন বলিউড অভিনেত্রী ও পরিচালক নন্দিতা দাস।